ཕྱག་རྡོར་སྟོབས་པོ་ཆེའི་ཉམས་ལེན་རྒྱུན་ཁྱེར་ཟིན་བྲིས།

༈ ཕྱག་རྡོར་དྲག་འདུལ་གྱི་རྩ་བསྙེན་དམིགས་རིམ་མདོར་བསྡུས་བཞུགས་སོ།།
ནམ་མཁས་གར་ཁྱབ་ཕ་མ་སེམས་ཅན་རྣམས།།
བླ་མེད་བྱང་ཆུབ་གོ་འཕང་ལ་འགོད་ཕྱིར།།
རྒྱལ་བ་ཀུན་གྱི་གསང་འཛིན་མཐུ་སྟོབས་བདག།
དཔལ་ལྡན་རྡོ་རྗེ་འཛིན་དབང་བསྒྲུབ་པར་བྱ།།
ཨོཾ་སྭ་བྷཱ་ཝ་ཤུདྡྷསརྦ་དྷརྨཱསྭ་བྷཱ་ཝ་ཤུདྡྷེ྅་ཧཾ།
སྔགས་ཀྱི་ནུས་པ་མ་དག་སྣོད་བཅུད་སྦྱངས།།
འཁོར་འདས་མ་ལུས་གདོད་ནས་དག་པ་ཡི།།
སྟོང་པའི་ངང་ལས་སྣ་ཚོགས་པདྨ་དང༌།།
ཉི་མ་བརྩེགས་པའི་གདན་ལ་རང་རིག་འདི།།
ཧཱུྂ་ཡིག་མཐིང་ནག་འོད་དུ་འབར་བར་གྱུར།།
འོད་ཟེར་ཡར་འཕྲོས་རྒྱལ་བ་ཐམས་ཅད་མཆོད།།
མར་འཕྲོས་འགྲོ་བ་ཀུན་གྱི་སྡིག་སྒྲིབ་སྦྱངས།།
འོད་ཟེར་ཚུར་འདུས་ཧཱུྃ་ལ་ཐིམ་པ་ཡིས།།
ཧཱུྃ་དེ་ཕྱག་ན་རྡོ་རྗེའི་སྐུར་གྱུར་ཏེ།།
སྐུ་མདོག་མཐིང་ནག་ཞལ་གཅིག་ཕྱག་གཉིས་པ།།
ཤིན་ཏུ་ཁྲོ་ཞིང་གཏུམ་ལ་འཇིགས་པའི་སྐུ།།
ཞལ་གདངས་ལྗགས་འདྲིལ་མཆེ་གཙིགས་སྤྱན་གསུམ་བགྲད།།
215

ཆོ་ག་དང་སྒྲུབ་ཐབས་བསང་གསུར་བཅས་ཀྱི་སྐོར།

སྨིན་མ་ཨག་ཚོམ་རལ་པ་མེ་ལྟར་འབར།།
ཕྱག་གཡས་གནམ་ལྕགས་རྡོ་རྗེ་རྩེ་ལྔ་གདེངས།།
གཡོན་པ་ཐུགས་ཀར་སྡིག་མཛུབ་ཕྱག་རྒྱ་གཟིར།།
ཞབས་གཉིས་གཡས་བསྐུམས་གཡོན་བརྐྱངས་
འདོར་སྟབས་བཞེངས།།
དབུ་ལ་ཐོད་སྐམ་རིགས་ལྔ་དར་དཔྱངས་མཛེས།།
སྙན་དང་མགུལ་དང་ཕྱག་ཞབས་ཐམས་ཅད་ལ།།
རིན་ཆེན་བརྒྱན་དང་སྦྲུལ་གྱིས་ཆུན་བུས་བརྒྱན།།
སྐུ་སྟོད་གླང་ཆེན་ཀོ་རློན་སྨད་སྟག་ཤམ།།
ཁྲོ་བོའི་རྒྱན་དང་ཆ་ལུགས་ཐམས་ཅད་རྫོགས།།
ཡེ་ཤེས་མེ་དཔུང་འབར་བའི་ཀློང་ན་འགྱིངས།།
སྤྱི་བོར་ཨོཾ་དཀར་མགྲིན་པར་ཨཱཿདམར་པོ།།
ཐུགས་ཀར་ཉི་མའི་དཀྱིལ་འཁོར་ཆུང་ངུའི་སྟེང༌།།
རྡོ་རྗེ་མཐིང་ནག་ནས་ཙམ་གྱེན་དུ་ལངས།།
དེ་ཡི་ལྟེ་བར་ཐུགས་སྲོག་ས་བོན་ནི།།
ཧཱུྃ་ཡིག་མཐིང་ནག་ཕྲ་ཞིང་གསལ་བས་མཚན།།
གནས་གསུམ་ཨོཾ་ཨཱཿཧཱུྃ་གི་འོད་ཟེར་ནི།།
216

ཕྱག་རྡོར་སྟོབས་པོ་ཆེའི་ཉམས་ལེན་རྒྱུན་ཁྱེར་ཟིན་བྲིས།

ཁ་དོག་སྣ་ཚོགས་ཕྱོགས་བཅུར་འཕྲོས་པ་ཡིས།།
སངས་རྒྱས་བྱང་སེམས་བླ་མ་ཡི་དམ་ལྷ།།
ཐམས་ཅད་ཕྱག་ན་རྡོ་རྗེའི་ཆ་ལུགས་སུ།།
བྱོན་ནས་བདག་ལ་གཉིས་སུ་མེད་པར་ཐིམ།།
སླར་ཡང་གནས་གསུམ་འབྲུ་གསུམ་འོད་འཕྲོས་པས།།
རྒྱལ་བ་རིགས་ལྔ་ལ་སོགས་དབང་གི་ལྷ།།
འཁོར་བཅས་མདུན་གྱི་ནམ་མཁར་བྱོན་ནས་ཀྱང༌།།
རིན་ཆེན་བུམ་པས་བདག་ལ་དབང་བསྐུར་ཞིང༌།།
བདུད་རྩི་བུམ་ཆུ་ཚངས་བུག་ནས་བབས་ཏེ།།
ལུས་ནང་གང་ཞིང་དབང་བཞི་ཡོངས་རྫོགས་ཐོབ།།
དབང་ལྷ་ཐམས་ཅད་མི་བསྐྱོད་པ་ལ་
རིགས་ཀྱི་བདག་པོ་སངས་རྒྱས་མི་བསྐྱོད་པ།།
རང་གི་རྩ་བའི་བླ་མ་ཐ་མི་དད།།
སྤྱི་བོའི་གཙུག་ཏུ་འབྲལ་མེད་བཞུགས་པར་གྱུར།།
དེ་ནས་རང་གི་ཐུགས་ཀའི་རྡོ་རྗེ་དེའི།།
ལྟེ་བའི་ནང་ན་ཧཱུྃ་གི་མཐའ་སྐོར་དུ།།
217

ཆོ་ག་དང་སྒྲུབ་ཐབས་བསང་གསུར་བཅས་ཀྱི་སྐོར།

རྩ་བའི་སྔགས་ཀྱི་ཡིག་འབྲུ་མཐིང་གའི་མདོག།
གཡས་སུ་སྐོར་བ་བྱེད་ལྟར་འཁོར་ཞིང་འཁྱིལ།།
དེ་ལས་འོད་འཕྲོས་སངས་རྒྱས་ཐམས་ཅད་ཀྱི།།
ཐུགས་རྗེ་བྱིན་རླབས་བསྡུས་ནས་རང་ལ་ཐིམ།།
གནོད་བྱེད་གཟའ་ཀླུ་གདུག་པ་ཅན་རྣམས་ཀྱང༌།།
ཚར་བཅད་དབང་དུ་བསྡུས་ཤིང་བཀའ་ཉན་གྱུར།།
སྐྱེ་འགྲོ་ཐམས་ཅད་ཕྱག་རྡོར་སྐུར་གྱུར་ནས།།
སྔགས་ཀྱི་རང་སྒྲས་སྟོང་ཁམས་གང་བར་གྱུར།།
ཨོཾ་བཛྲ་ཙཎྜ་མ་ཧཱ་རོ་ཥ་ཎ་ཧཱུྃ་ཕཊཿ
ཅེས་རྩ་བའི་སྙིང་པོ་འདི་ཉིད་ལ་རྩེ་གཅིག་ཏུ་འབད་དེ་བཟླ་ཞིང༌། ༣ ཐུན་མཚམས་འཇོག་པའི་
སྐབས་སུ། བདག་ཉིད་ལྷའི་སྐུ་དང་ཐུགས་ཀའི་རྡོ་རྗེ་སྔགས་དང་བཅས་པ་ཐམས་ཅད་ཐུགས་སྲོག་ཧཱུྃ་ཉིད་ལས་
འདུས་ཤིང་ཐིམ། ཧཱུྃ་ཡང་ནམ་མཁའ་ལ་འཇའ་ཡལ་བ་ལྟར་དངོས་མེད་དུ་གྱུར་པར་བསམ་ལ། རང་སེམས་
གསལ་སྟོང་ཟུང་འཇུག་བཅོས་བསླད་མེད་པའི་ངང་དུ་མཉམ་པར་བཞག་ལ། སླར་ཡང་རང་ལུས་ཕྱག་རྡོར་
གྱི་རྣམ་པར་ལམ་མེ་ཡོད་པའི་མོས་པ་དང་ལྡན་པའི་ངང་ནས།
བསོད་ནམས་འདི་ཡིས་གསང་བའི་བདག་པོ་ཉིད།།
ཐོབ་ནས་ཉེས་པའི་དགྲ་རྣམས་ཕམ་བྱས་ཏེ།།
སྐྱེ་རྒ་ན་འཆིའི་རྦ་ཀློང་འཁྲུགས་པ་ཡི།།
སྲིད་པའི་མཚོ་ལས་འགྲོ་བ་སྒྲོལ་བར་ཤོག།
218

ཕྱག་རྡོར་སྟོབས་པོ་ཆེའི་ཉམས་ལེན་རྒྱུན་ཁྱེར་ཟིན་བྲིས།

ཅེས་དགེ་བ་བསྔོ་བར་བྱའོ། །དེ་ལྟར་འདི་ནི་གསང་བདག་ཕྱག་རྡོར་དྲེགས་པ་ཀུན་འདུལ་གྱི་རྩ་
བའི་བསྟེན་པ་རྒྱུན་ཁྱེར་དབང་དུ་བྱས་པ་ཡིན་ལ། གཞན་སྒྲུབ་པ་དང་ལས་སྦྱོར་སོགས་བྱེད་ན་དམིགས་པ་
ཁ་བསྒྱུར་དང༌། ཁྱུང་ཤམ་འདོགས་ལུགས་སོགས་གཞུང་ཉིད་དང་སློབ་དཔོན་གྱི་ཞལ་རྒྱུན་
་ཞལ་རྒྱན་སོགས་ལས་
ཞིབ་པར་ཤེས་དགོས་པ་ཉིད་དོ། །འདི་ནི་གང་ཟག་གསར་བུ་བ་གཞན་ལ་ཕན་ཕྱིར་དོན་གཉེར་རེ་ཞིག་
གིས་བསྐུལ་ངོར་བྲིས་པ་དགེའོ།།
219